《闰月定四时》
唐代·罗让

月闰随寒暑，畴人定职司。馀分将考日，积算自成时。
律候行宜表，阴阳运不欺。气薰灰琯验，数扐卦辞推。
六律文明序，三年理暗移。当知岁功立，唯是奉无私。

作者简介：字景宣，原籍会稽（今浙江绍兴），生于庐州（今安徽合肥）。以文学而有誉。举进士贤良方正皆高第。宪宗时，历迁江西观察使。工行书，贞元五年（七八九）庐群所撰唐襄州新学记为其所书。